Derby-Lewis: DKD-beamptes het te stadig reageer | Maroela Media
Derby-Lewis: DKD-beamptes het te stadig reageer
S'bu Ndebele, minister van korrektiewe dienste, het gesê beamptes het nie vinnig genoeg reageer om 'n tweede aanval op Clive Derby-Lewis te verhoed nie, het The Star Dinsdag berig.
"Miskien moes ons vroeër reageer het toe hy aangeval was," het Ndebele glo by 'n ANC-konferensie gesê. "Gevangenes gaan tronk toe as straf, nie om verder gestraf te word nie. Ons beskou dit in 'n ernstige lig. Niemand moet die reg in eie hande neem nie. Ons veroordeel dit ten sterkste."
Derby-Lewis (78) is Sondag vir 'n tweede keer by die Kgosi Mampuru korrektiewe sentrum aangeval. 'n Mede-gevangene het hom met 'n stuk glas aangerand. "Wanneer Derby-Lewis uit die hospitaal ontslaan word sal hy in 'n enkelsel geplaas word sodat dit nie weer kan gebeur nie," het Ndebele gesê. "Ons sal seker maak dat hy veilig is."
'n Ander gevangene het hom in Februarie met 'n skerpgemaakte lepel aangeval.
Hy is tot 25 jaar tronkstraf gevonnis vir sy rol in die moord op Chris Hani, voormalige leier van die SAKP. Hy het reeds sowat 20 jaar uitgedien. Hani is in 1993 in sy oprit doodgeskiet. -SAPA
Derby-Lewis: Aanvaller wat Oscar dreig net nóg 'n sensasie-soeker
Derby-Lewis weer in tronk aangeval
DKD ontken Derby-Lewis-berig
aanval Chris Hani Clive Derby-Lewis tronk
Drie vas ná Tarkastad-plaasmoord
Vals Oscar-blad probeer geld invorder
Miskien is dit tyd dat regverdigheid nou geskied en hy ook begenadig word. Ek kan nie juis verstaan waarom vonnisoplegging so verskil nie. Sommige mense soos mnr Derby-Lewis sit jare terwyl ander skaars deur hul aanpassingsfase gaan en dan ontslaan word. Moord is mos moord ….waarom dan nie dieselfde kriteria gebruik nie. Die korrektiewe dienste het mnr Derby-Lewis gefaal. . As ek sy familie is sal ek beslis regshulp kry!
Laat hom vry!
Waarom moes julle wag tot 'n 2de aanval plaasgevind het, dit kon noodlottig gewees het, en wie moes dan die "gelag" betaal het?